ΕΛΛΗΝΙΚΗ  ΔΗΜΟΚΡΑΤΙΑ Δράμα 05 /09/2025

              Π.Ε. ΔΡΑΜΑΣ

     Δ Η Μ Ο Σ  Δ Ρ Α Μ Α Σ

Αυτοτελές Τμήμα Υποστήριξης

        Γραφείο Δημάρχου

Γραφείο Τύπου και Δημοσίων Σχέσεων

Πληροφ.:    Τριανταφυλλιά Παντικίδου

Τηλ.:   2521350798- 6932526048

Email: fpant@dimosdramas.gr

   press@dimosdramas.gr

**ΔΕΛΤΙΟ ΤΥΠΟΥ**

**Εκδήλωση ενδιαφέροντος για συμμετοχή στην Ολυμπιακή Λαμπαδηδρομία**

Ο Δήμος Δράμας, ανακοινώνει την έναρξη της διαδικασίας υποβολής αιτήσεων για την επιλογή των Λαμπαδηδρόμων που θα συμμετάσχουν στην Ολυμπιακή Λαμπαδηδρομία, η οποία θα πραγματοποιηθεί **στη Δράμα την Δευτέρα 1 Δεκεμβρίου 2025,** το μεσημέρι.

***Όροι και Προϋποθέσεις Συμμετοχής***

Οι υποψήφιοι πρέπει να πληρούν τα κριτήρια που θέτει η Διεθνής Ολυμπιακή Επιτροπή και η ΕΟΕ.

**Ενδεικτικά:**

-Ολυμπιονίκες ή αθλητές με σημαντικές διακρίσεις (παγκόσμιες, ευρωπαϊκές, πανελλήνιες).

-Αθλητές που ενσαρκώνουν το Ολυμπιακό πνεύμα.

-Προσωπικότητες με προσφορά στον χώρο των Τεχνών, των Γραμμάτων ή της κοινωνίας.

-Άτομα με αναπηρίες με διακρίσεις στον αθλητισμό.

-Ελάχιστο όριο ηλικίας: 16 ετών (κατ’ εξαίρεση δυνατότητα συμμετοχής μικρότερης ηλικίας με έγκριση ΕΟΕ).

-Αποκλείονται: Εν ενεργεία πολιτικοί, υποψήφιοι σε εκλογές, θρησκευτικοί λειτουργοί, καθώς και άτομα που έχουν καταδικαστεί ή τιμωρηθεί για παραβάσεις ντόπινγκ ή άλλα ασυμβίβαστα.

***Διαδικασία Υποβολής Αίτησης***

Οι ενδιαφερόμενοι καλούνται να υποβάλουν βιογραφικό σημείωμα στο οποίο θα αναφέρονται:

* Ονοματεπώνυμο
* Ηλικία
* Άθλημα / τομέας διάκρισης
* Αναλυτικές διακρίσεις / κοινωνική δράση
* Διεύθυνση email
* Τηλέφωνο επικοινωνίας

Οι αιτήσεις αποστέλλονται ηλεκτρονικά στο: **sportdimoudramas@gmail.com**

***Προθεσμία Υποβολής***

Η καταληκτική ημερομηνία είναι **η Παρασκευή 19 Σεπτεμβρίου 2025, ώρα 23:59.**

***Πληροφορίες:***

**Για περισσότερες πληροφορίες οι ενδιαφερόμενοι μπορούν να επικοινωνούν στο τηλέφωνο: 2521027415.**

Ο Δήμος Δράμας προσκαλεί κάθε συμπολίτη που πληροί τα κριτήρια να καταθέσει την υποψηφιότητά του και να συμβάλει με την παρουσία του στη μεγάλη αυτή γιορτή του Ολυμπισμού.

**Από το Γραφείο Τύπου**